നഗരത്തിന്റെ ദാഹമകറ്റാന് 21 ആര്.ഒ പ്ളാന്റുകള് ആലപ്പുഴ: നഗരത്തിലെ കുടിവെള്ള പ്രശ്നത്തിന് പരിഹാരമായി പഴയ ആര്.ഒ പ്ളാന്റുകള്ക്ക് പകരം അമൃത് പദ്ധതിയില് ഉള്പ്പെടുത്തി നിര്മ്മിക്കുന്ന 21 ആര്.ഒ പ്ളാന്റുകളില് 19 എണ്ണം പൂര്ത്തിയായി. മുഴുവന് ആര്.ഒ പ്ളാന്റുകളുടെയും വൈദ്യുതീകരണം പൂര്ത്തിയാക്കി ഉടന് കമ്മിഷന് ചെയ്യാനുള്ള തയ്യാറെടുപ്പിലാണ് നഗരസഭ. അടുത്ത ദിവസം കൂടുന്ന അമൃത് കോര്കമ്മിറ്റി പ്ളാന്റ് നടത്തിപ്പും കമ്മിഷനിംഗും സംബന്ധിച്ച് അന്തിമ തീരുമാനമെടുക്കും. ചില ആര്.ഒ പ്ളാന്റുകള് സ്ഥാപിച്ച സ്ഥലം വിട്ടുകിട്ടാത്തത് വൈദ്യുതീകരണം വൈകുപ്പിക്കുന്നുണ്ട്. നെഹ്രുട്രോഫിയിലെയും ആലിശേരിയിലെയും പ്ളാന്റ് നിര്മ്മാണം അന്തിമഘട്ടത്തിലാണ്. ശേഷിച്ച പ്ളാന്റുകളുടെ നിര്മ്മാണം പുരോഗമിക്കുന്നു. നഗരത്തിലെ മുഴുവന് കുടുംബങ്ങള്ക്കും സൗജന്യമായി കുടിവെള്ളം നല്കുന്ന പദ്ധതിയാണിത്. നിലവില് കൊവിഡ് ഫസ്റ്റ്ലൈന് ട്രീറ്റ്മെന്റ് സെന്ററിലേക്കും നിരീക്ഷണ സെന്ററിലേക്കുമുള്ള കുടിവെള്ളം എത്തിക്കുന്നത് വഴിച്ചേരി പ്ളാന്റില് നിന്നാണ്. ഒരുപ്ളാന്റിന് ചെലവ്: 10 ലക്ഷം ഒരു മണിക്കൂറില് ശുദ്ധീകരിക്കുക: 1,250 ലിറ്റര് വെള്ളം അമൃത് പദ്ധതി: 225 കോടി മത്സരിച്ച് സ്വകാര്യ പ്ളാന്റുകള് 1. ഒരു ലിറ്റര് വെള്ളം വില്ക്കുന്നത് ഒന്ന് മുതല് ഒന്നര രൂപയ്ക്ക് 2. ഗുണനിലവാരം ഉറപ്പാക്കാനാവുന്നില്ല 3. ഭൂരിഭാഗവും പ്രവര്ത്തിക്കുന്നത് അനുമതിയില്ലാതെ 4. ജലവിതരണം രാവിലെ 7 മുതല് 10 വരെയും വൈകിട്ട് 5 മുതല് 7 വരെയും 6. ഒരാള്ക്ക് പത്ത് ലിറ്റര് വരെ നല്കും ആര്.ഒ പ്ളാന്റുകളുടെ വൈദ്യുതീകരണം പൂര്ത്തീകരിച്ചാലുടന് കമ്മിഷന് ചെയ്യും. പ്ളാന്റുകള് നിര്മ്മിച്ച സ്ഥലം പൊതുമരാമത്ത്, വാട്ടര് അതോറിട്ടി വകുപ്പുകള് വിട്ടുനല്കുന്നതിലുള്ള കാലതാമസമാണ് വൈദ്യുതീകരണം വൈകിപ്പിക്കുന്നത്. പ്ളാന്റുകളുടെ നടത്തിപ്പ് കുടുംബശ്രീയെ ഏല്പ്പിക്കും. സൗമ്യാരാജ് ചെയര്പേഴ്സണ്, നഗരസഭ